[{"text_idx": "#000001", "text": "Mae Todd Kelman, rheolwr y Cardiff Devils, yn edrych ymlaen at setlo yn y cartre newydd ar o\u0302l i'r ti\u0302m symud o'r Big Blue Tent"}, {"text_idx": "#000002", "text": "\"Bydd dau rink ia\u0302 yn y lleoliad newydd, sy'n galluogi'r chwaraewyr i ymarfer yn amlach ac yn rhoi mwy o gyfleoedd i'r cyhoedd sglefrio hefyd. Bydd timau eraill yn y ddinas yn cael mwynhau y cyfleusterau hefyd, nid ond y Devils."}, {"text_idx": "#000003", "text": "\"Ond bydd digwyddiadau eraill yn cael eu cynnal yn y lleoliad yn ogystal a\u0302 hoci ia\u0302, fel cystadleuthau sglefrio a chwrlo. Yn fy marn i dyma'r cyfleusterau gorau yn y DU.\""}, {"text_idx": "#000004", "text": "Fe enillodd y Devils y Cwpan Her llynedd drwy guro'r Sheffield Steelers, ond mae'n debyg mai yn yr 90au ddaeth cyfnod euraidd y ti\u0302m."}, {"text_idx": "#000007", "text": "Mae Todd Kelman hefyd yn ceisio denu rhai o glybiau mwyaf Ewrop i chwarae yng Nghaerdydd:"}, {"text_idx": "#000008", "text": "\"Dwi'n gobeithio y bydd yn bosib denu rhai o dimau Sweden, Y Ffindir a'r Almaen i'n cartref newydd - wnaethon ni chwarae yn erbyn Brest Albatros ddwywaith yn Llydaw yr wythnos d'wethaf, ac fe ddaethon nhw i Gaerdydd i chwarae yn ein herbyn ni cyn i'r tymor ddechrau ym mis Awst. Fe lwyddon ni i ennill y pedair ge\u0302m yn eu herbyn."}, {"text_idx": "#000009", "text": "\"Dwi'n meddwl bod rhai cefnogwyr yn poeni na fydd yr awyrgylch cystal yn ein cartref newydd. Ond dwi'n ffyddiog y gallen ni ail-greu yr awyrgylch o'r Big Blue Tent, a'i wneud hyd yn oed yn well!\""}, {"text_idx": "#000010", "text": "Disgrifiad o\u2019r llun, Mae lle i dros 3,100 o gefnogwyr yn y stadiwm newydd"}, {"text_idx": "#000013", "text": "\"Fe gollodd y Devils y ge\u0302m gynta yn erbyn Coventry Blaze 3-0, cyn ennill yr ail gymal 4-1 ac ymlaen i ennill yn y shootout. Fe wnaethon nhw ennill y gystadleuaeth y llynedd hefyd, ond oddi cartref oedd hynny."}, {"text_idx": "#000014", "text": "\"Ond wrth gwrs dim ond cartref byr-dymor oedd y safle cyn setlo i adeilad newydd. Cafodd cartref cynta' y Devils ei ddymchwel yn 2006 er mwyn gwneud lle i siop John Lewis yng nghanol y dref.\""}, {"text_idx": "#000015", "text": "\"Mae cael yr adnoddau 'ma i ddatblygu athletwyr i'r dyfodol mewn chwaraeon fel curling, figure skating, speed skating yn ogystal a\u0302 hoci ia\u0302 yn hanfodol ac yn rhoi cyfle i bawb gymryd rhan."}, {"text_idx": "#000016", "text": "\"Yn bendant mae safon uchel ti\u0302m y Devils ar y funud, ynghy\u0302d a\u0302'r adeilad newydd wedi creu mwy o ddiddordeb i'r gamp yng Nghaerdydd. Mae chwaraeon ia\u0302 yn cael i'w hystyried yn rhai lleiafrifol ym Mhrydain, felly y mwyaf o sylw maen nhw'n yn eu cael, y gorau oll yn fy marn i.\""}, {"text_idx": "#000018", "text": "\"Mi fydd hi'n haws i dimau fel ni (Cardiff Eagles) i ymarfer hefyd, gan y bydd mwy o adnoddau sy'n golygu fydd ddim rhaid ymarfer tan hanner nos, pan fo'r ia\u0302 yn rhydd. Mae'r rink newydd yn fwy hefyd, felly fydd hi'n brofiad braf cael chwarae ar un maint Olympaidd."}, {"text_idx": "#000019", "text": "\"Mae safon yr hoci yn gwella yng Nghaerdydd, o'r timau iau i'r ti\u0302m proffesiynol. Bydd cael cyfleusterau newydd yn cyfrannu at hyn, a gyda llwyddiant presennol y Devils allai ond rhagweld y bydd y ge\u0302m yn tyfu'n Nghymru.\""}, {"text_idx": "#000021", "text": "Prif StraeonCarchar am oes i ddyn am lofruddio dynes yn Y BermoPublished7 awr yn o\u0302lUndeb rygbi a thimau Cymru yn arwyddo cytundebPublished4 awr yn o\u0302lBachgen yn yr ysbyty a dwy fenyw wedi'u harestioPublished5 awr yn o\u0302l"}, {"text_idx": "#000023", "text": "Undeb rygbi a thimau Cymru yn arwyddo cytundeb"}, {"text_idx": "#000024", "text": "Bachgen yn yr ysbyty a dwy fenyw wedi'u harestio"}]